Kuopion museot

Luontokirjalukupiiri
2026-08-26 17:00 - 18:00 (Europe/Helsinki) | Zoom
Etänä verkossa kokoontuvassa Luontokirjalukupiirissä tutustutaan ajankohtaisiin ympäristöaiheisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle.
Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Kokoonnumme seuraavina keskiviikkopäivinä klo 17 Zoomissa (https://zoom.us/j/99576520794)
26.8. Dalton, Chloe: Ystävänä jänis
23.9. Salo, Elli: Keräilijät
18.11. Powers, Richard: Alkumeri
Luontokirjalukupiirin järjestävät Kuopion kaupunginkirjasto ja Kuopion luonnontieteellinen museo

Tilaantuminen - Osa: Kuronta
2026-08-26 16:30 - 17:40 | Kuopion museo
Työryhmä KAHR. KARH.
Tilaantuminen – Osa: Kuronta – monitilainen ja -taiteinen teos
“
– Et jos aattelee, että tää elämä on vähän niinku semmoista.
– Et siinä pitää niinku koko ajan olla vähän silleen itsensä yläpuolella, jotta selviytyy asioista.
– Jotenkin suhtautua niihin.
– Että aina tulee se joku ongelma, johon pitää reagoida.
– Kerää.
– Haluaa kursia kasaan, pitää jotenkin kasassa.
– Niinku, että mistä pitää selviytyä? “
Tilaantuminen – Osa: Kuronta on ompeluperformanssin ja useaan eri tilaan sijoittuvien tanssitekojen sekä videoprojisoinnin yhdistävä esitystapahtuma. Kahden esiintyjän monitaiteinen teos kysyy, missä on tilaa ja miten eri taidemuodot näyttäytyvät tilallisina ilmiöinä yksin ja suhteessa toisiinsa?
Projekti ja työryhmän yhteinen tilojen tarkasteluun paneutunut konseptityöskentely on kiteyttänyt teoksen teemoiksi pinnistelyn kaiken kasassa pitämiseksi, toisen luo hakeutumisen ja yhdessä rakentamisen. Työ on herättänyt kamppailun yhtäältä raa’an ja hauskan, toisaalta tila- ja aihelähtöisen taiteen ristituulessa.
Esityksessä kaksi taiteenalaa kohtaavat yrityksenään luoda hetkessä tapahtuva ruumiillinen, visuaalinen ja meditatiivinen kudelma.
Tilaantuminen: Osa – Kuronta
– monitilainen ja -taiteinen teos Meidän Kuopio -festivaalin ohjelmistossa
Ke 26.8.2026 klo 16.30
Kuopion museo, monitoimitila
Esityksen yleisötilat avataan 15 min ennen esitystä.
Esityksen kesto: n. 50 min
Esityksen jälkeen yleisökeskustelu yhdessä taiteilijoiden kanssa.
Vapaa pääsy.
///
Tulevat näytökset muualla:
Liikelaituri, Tampere
ke 5.8.2026 klo 18
to 6.8.2026 klo 18
su 9.8.2026 klo 15
Liput 20 € / 10 €
Helsinki: syksy 2026, aika ja paikka tiedotetaan myöhemmin
///
Tekijät
Taiteellinen konsepti, toteutus, esittäminen: Työryhmä KAHR. KARH. / Hanna Kahrola, Maijariitta Karhulahti
Ääni- ja sävellystyö: Sanna Pelvola
Taiteellinen mentorointi, tuotantoapu: Anna Olkinuora
Tuotanto: Esitystaiteen seura
Puvustus: työryhmä
Yhteistyössä: Meidän Kuopio -festivaali (Kuopion esitys), Pirkanmaan Tanssin Keskus (Tampereen esitykset)
Rahoittajat, tilatuki: Esitystaiteen seura, Kuopion kaupunki, Pirkanmaan Tanssin Keskus, Kuopion museo, Tampereen kaupunki, Hiljaisuus ry, Kokko1721-residenssi, Routa Company, Suomen-Ateenan instituutti, Vanhan Kaivoksen Residenssi
Kiitos: Yilin Ma, Sonja Korkman / Esitystaiteen seura, Maija Hoisko / Pirkanmaan Tanssin Keskus, Sari Palmgren / Routa Company
///
Työryhmän ja Tilaantuminen-konseptin esittely
Kuopiolainen kuva- ja tekstiilitaiteilija Maijariitta Karhulahti ja tamperelainen tanssitaiteilija Hanna Kahrola muodostavat yhdessä työryhmä KAHR. KARH., jonka yli vuosikymmen kestänyt toiminta perustuu pitkäjänteiseen taiteelliseen ja tuotannolliseen yhdessä tekemiseen. Työryhmä työskentelee sekä aihelähtöisesti että konseptuaalisuuden äärellä ja täydentyy projektikohtaisesti eri taiteen alojen ammattilaisilla.
Taiteilijoiden yhteisessä praktiikassa keskeistä on esitystaiteelle ominaisesti tuoda esitettäväksi tekoja, jotka sekä yhteen sommiteltuina että satunnaisina luovat yhteisen performatiivisen kudelman. Uusimpia teoksiaan taiteilijat ovat työstäneet luomansa Tilaantuminen-konseptin sisällä, mikä jatkaa heidän kuva- ja tanssitaidetta sulauttavaa performatiivista ja tilalähtöistä teostyöskentelyään. Praktiikan keskiössä on myös työn kestävyys ja sen tuomat uudet suunnat ja sisällöt taiteen tekemiseen: konseptin sisällä kierrätetään ja kerrataan sekä löydetään keinoja yhdistää kuva- ja tanssitaide myös etätyönä.
Ryhmän aiempia teoksia on mm. kuva- ja tanssitaidetta yhdistävä elävä taidenäyttely Sivuutetut – liikekuvia ihmiskaupasta, joka on ollut esillä Suomessa ja Ruotsissa vuosina 2021-2023.
Tilaantuminen-konseptin ensimmäinen osa Retrospektiivi valmistui vuonna 2023. Kuronta on teossarjan uusin osa.

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2026-08-26 16:00 - 18:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. /
26.8. / 9.9. / 23.9. / 7.10. / 21.10. / 4.11. / 18.11. / 2.12. 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Hyvinvointia piirtämisestä – Saija Vihervuoren voimavarapiirtämisen työpaja 26.8. klo 15-17
2026-08-26 15:00 - 17:00 | KUMMA, Kauppakatu 35, Kuopio, 70100
Vietä inspiroiva hetki tutkien omia ajatuksiasi ja löydä uusia näkökulmia elämääsi – rennolla ja kannustavalla otteella. Työpajassa ei tarvita aiempaa kokemusta taiteesta. Tämä työpaja voi olla pieni askel kohti jotain suurta.
Ryhmän ohjaa kuopiolainen kuvataiteilija ja ratkaisukeskeinen kuvataideterapian ohjaaja Saija Vihervuori, Ilosta ja Rakkaudesta. Työpajassa noudatetaan turvallisemman tilan periaatteita.
Työpaja järjestetään KUMMAn olotilassa. Osallistuminen KUMMAn pääsymaksu + työpajamaksu 5 €. Osta lippusi työpajaan Kuopion kaupungin verkkokaupasta: Saija Vihervuori: Hyvinvointia piirtämisestä 26.8.2026 – Kuopion verkkokauppa

Opastus Kumma keitos -näyttelyyn
2026-08-23 14:00 - 15:00, 2026-08-09 14:00 - 15:00 | KUMMA, Kauppakatu 35, Kuopio, 70100
Tule mukaan avoimelle opastukselle Kumma keitos -näyttelyyn! KUMMAn näyttelyihin järjestetään avoimia opastuksia koko kesän ajan aina sunnuntaisin klo 14 30.8. saakka. Opastukseen voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös museokortti käy maksuvälineeksi.
Kumma keitos -näyttelyssä sukelletaan syvälle taiteenkeräilyn salaisuuksiin: miksi ihminen haluaa omistaa, säilöä ja järjestää? Miten syntyy kokoelma, ja mitä tapahtuu, kun keräily menee vähän… överiksi?

Virkistävä viulunsoitto kaikilla elämänaalloilla
2026-08-23 12:00 - 13:00 | Korttelimuseo, Kirkkokatu 22, Kuopio, 70100
Viulisti Maria Nikulina esiintyy Kuopion korttelimuseossa sunnuntaina 23.8.2026. Esitykseen vapaa pääsy.
Tapahtumassa kuullaan sooloviululla soitettuna pop-, elokuva-, musikaali-, kansan- ja iskelmämusiikkia.

Kuopion museon opastus: Toden ja tarun rajalla
2026-08-22 14:00 - 14:45 | Kuopion museo
Ihmisen ja luonnon suhde on muuttunut aikojen saatossa. Toden ja tarun rajalla -näyttely vie kiertäjänsä matkalle menneisyyden maailmaan, jossa myyttejä ja merkityksiä täynnä oleva luonto rytmitti ihmisen eloa. Opastetulla kierroksella vieraillaan muun muassa museon savutuvassa sekä tutustutaan entisaikojen vuodenkiertoa kuvaavaan Ajastaika-videoon.
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Opastus: Talojen tarinoita
2026-08-22 13:00 - 14:00, 2026-08-15 13:00 - 14:00, 2026-08-08 13:00 - 14:00, 2026-08-01 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Korttelimuseon kehruunäytös
2026-08-20 14:00 - 14:45, 2026-08-06 14:00 - 14:45 | Korttelimuseo, Kirkkokatu 22, Kuopio, 70100
Korttelilla kehrätään!
Millainen on kuidun tie langaksi perinteisin menetelmin? Korttelimuseolla se selviää, nimittäin kehruunäytöksissä esitellään niin värttinän ja rukin kuin karstojenkin käyttöä. Esittelyn jälkeen halukkaat pääsevät myös itse kokeilemaan välineitä.
Mukaan pääsylipulla (8/5 €, alle 18-vuotiaat maksutta, Museokortti, Kaikukortti). Tervetuloa!
Kehruunäytöksiä järjestetään torstaisin klo 14 seuraavina päivinä:
• 25.6.
• 9.7.
• 23.7.
• 6.8.
• 20.8.

PERUTTU: Victor Barsokevitsch kuopiolaisten kuvaajana – Pekka Kankkusen luento
2026-08-19 17:00 - 18:00 | KUMMA, Kauppakatu 35, Kuopio, 70100
Tapahtuma joudutaan valitettavasti perumaan.
Pekka Kankkusen luento esittelee Victor Barsokevitschin kuvaamon tuotantoa Kuninkaankadun ateljeen avaamisesta aina Helsinkiin muuttoon saakka (1887-1926). Maailman myrskyt heiluttelivat myös kuvaamon toimintaa.
Luennolle voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös Museokortti ja Kaikukortti käyvät maksuvälineeksi.
Tervetuloa!

KUMMA Pride
2026-08-18 10:00 - 2026-08-23 17:00 | KUMMA, Kauppakatu 35, Kuopio, 70100
KUMMA hehkuu sateenkaaren väreissä Kuopion Pride-viikolla!
Taidemuseolla järjestetään monenlaista ohjelmaa niin vähemmistöön kuuluville kuin liittolaisillekin. Pride juhlistaa muun muassa yhteisöllisyyttä, moninaisuutta ja ihmisoikeuksia. Vaikka nämä teemat korostuvatkin KUMMAssa Kuopion Pride-viikon aikaan, olet aina tervetullut meille juuri sellaisena kuin olet – ympäri vuoden!
KUMMA Priden aikataulu:
ti 18.- su 23.8. Pride-koristelua Olotilassa
ti 18.8. klo 15-16 Sateenkaaritreffit & glitterkasvomaalausta porrasaulassa

Pohjois-Savon seta järjestää tiistaina 18.8. Afterwork -tapahtuman Kuopion Teerenpelissä klo 16 alkaen. Voit halutessasi jatkaa KUMMAssa samana päivänä järjestettäviltä sateenkaaritreffeiltä suoraan Teerenpelin Afterworkeille!

su 23.8. klo 15-16 Meet and Draw -piirustustapahtuma, ohjaajana Marlena Luukkonen
Tapahtumiin voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös Museokortti ja Kaikukortti käyvät maksuvälineeksi.
Tervetuloa!

Opastus Viggo & Victor -näyttelyyn
2026-08-16 14:00 - 15:00, 2026-08-02 14:00 - 15:00 | KUMMA, Kauppakatu 35, Kuopio, 70100
Tule mukaan avoimelle opastukselle Viggo & Victor -näyttelyyn! KUMMAn näyttelyihin järjestetään avoimia opastuksia koko kesän ajan aina sunnuntaisin klo 14 30.8. saakka. Opastukseen voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös museokortti käy maksuvälineeksi.
Viggo & Victor -näyttelyssä syvennytään Viggo Wallensköldin maalauksiin ja Victor Barsokevitschin valokuviin ja siihen, miten eri maailmat ja vuosisadat kulkevat rinnakkain. Molemmat asettavat katsojan tilaan, jossa annetaan lupa kuvitteluun. Ilmavuus, hiljaisuus ja yllättävä samankaltaisuus – tätä kaikkea näyttely tarjoaa.

Opastus: Muuttuva luonto
2026-08-15 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Opastus: Korttelin museokodit
2026-08-13 14:00 - 14:45, 2026-07-30 14:00 - 14:45 | Korttelimuseo, Kirkkokatu 22, Kuopio, 70100
Tule tutustumaan entisajan elämään Kuopion korttelimuseon museokodeissa! Opastuksella esitellään erilaisten perheiden koteja 1800-luvun lopulta 1930-luvulle. Esittelyssä ovat varakkaan väen koristeellinen säätyläiskoti, käsityöläisten asumukset kutojan ja räätälin tuvissa, sekä elämää helpottaneita uutuuksia sisältävä 1930-luvun koti. Museokotien lisäksi opastuksella tutustutaan 1900-luvun alun vanhaan apteekkiin.
Opastuksen kesto on noin 45 minuuttia. Sisältyy museon pääsymaksuun 8/5 € (Alle 18-vuotiaat maksutta, Museokortti, Kaikukortti).
Opastukset torstaisin klo 14 seuraavina päivinä:
• 4.6.
• 11.6.
• 18.6.
• 2.7.
• 16.7.
• 30.7.
• 13.8.
• 27.8.

Opastus: Ihmisen aika
2026-08-08 14:00 - 14:45 | Kuopion museo
Ihmisen aika -näyttely kertoo Pohjois-Savon esihistoriasta ja historiasta alkaen kivikauden ihmisen saapumisesta alueelle ja päättyen lopulta kulttuurin uusimpiin virtauksiin. Näyttely tutustuttaa kävijän Pohjois-Savon asukkaiden arkeen ja juhlaan, sekä mielenkiintoisiin esineisiin ja asioihin.
Opastuksella sukelletaan Savon menneisyyden merkittävimpiin vaiheisiin ja hämmästyttäviin yksityiskohtiin!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Kansallispukujen tuuletuspäivä 2026 / National Costume Day
2026-08-08 13:00 - 15:00 | Kuopion museo
Kansallispukujen tuuletuspäivänä kannetaan ylpeydellä itse tehtyjä, perittyjä, lainattuja tai muutoin hankittuja kansallispukuja eri puolilta Suomea! Myös muiden maiden kansallispuvut ovat lämpimästi tervetulleita.
Tuuletuspäivänä la 8.8. klo 13–15 Kuopion museon yleisötapahtuman ohjelma (kellonajat alustavia!)

(klo 12–13 neule- ja kansallispukukävely, kts. lisätiedot alempaa julkaisusta)
klo 13 tervetulosanat ja Kuopion Tanhuujat ry:n Rihmarulla ja Kasareikka-tanssiryhmät
noin klo 13.20–13.30 , Kansanlauluyhtye iLO esiintyy parin laulun verran
noin klo 13.30 Kuopion Tanhuujat ry:n Rihmarulla ja Kasareikka-tanssiryhmät
noin klo 13.45 kansanlauluyhtye iLO ja Hyppää kansanmusiikin pulssille! – kansantanssin tutustumistunti (kts. kuvaus alta)
klo 14.30 Neule-opastus Kuopion museon perusnäyttelyssä. Mukaan Kuopion museon pääsymaksulla (15/10 €, alle 18-v maksutta) tai Museo- tai Kaikukortilla. Lisäksi sisäänpääsy Kuopion museoon on 8.8. maksuton kansallis- ja muinaispukuihin pukeutuneille.
klo 15–17 Kinnasneula-lyhytkurssi (29 €). Lisätiedot ja ilmoittautuminen Kinnasneula uudella twistillä – Kuopion kansalaisopisto

Kansanlauluyhtye iLO ja Hyppää kansanmusiikin pulssille! – kansantanssin tutustumistunti:

Tervetuloa tutustumaan kansantanssin ja -musiikin poljentoon! Tanssitaiteilija Outi Markkulan sekä soittajista ja laulajista koostuvan Kansanlauluyhtye iLOn matkassa pääset kokeilemaan suomalaista kansantanssia yhdessä toisten kanssa, jalan alle menevän musiikin tahtiin. Tutustumistunnilla opettelemme yksinkertaisia askelikkoja sekä improvisoimme matalalla kynnyksellä. Aiempaa tanssikokemusta tai pohjatietoja ei tarvita – uteliaisuus ja avoin mieli riittävät!Outi Markkula on kuopiolainen tanssitaiteilija, joka työskentelee taiteen vapaalla kentällä esiintyjänä, koreografina, opettajana ja kirjoittajana. Markkulan taiteellisessa historiassa kulkevat rinnakkain suomalainen kansantanssi ja -musiikki sekä länsimaisen taidetanssin lajit. Viime vuosina Markkula on keskittynyt monitaiteisiin yhteistyöihin tanssin ja musiikin syvän yhteyden äärellä.Kuopion kansalaisopiston alaisuudessa toimiva Kansanlauluyhtye iLO esittää perinteistä ja uutta kansanmusiikkia Suomesta ja maailmalta tuoreella ja mukaansatempaavalla otteella. Soittajista ja laulajista koostuvan kokoonpanon vetäjänä toimii Petra Lisitsin-Mantere.

****
Kansallispukujen tuuletuspäivän ajan on ilmainen sisäänpääsy kansallis- ja muinaispukuihin pukeutuneille Kuopion museon näyttelyihin!
Mukana tapahtumaa luomassa Kuopion museon kanssa ovat Kuopion Tanhuujat ry, Kuopion Kalevalaiset ry, Pohjois-Savon Helekat ry sekä Kuopion Knit Festival ja Kuopion kansalaisopisto. Tapahtuma on Meidän Kuopio -festivaalin pop-up.
Museon aulatilojen tapahtuma on esteetön, ja sinne on vapaa pääsy.
****
Tänä vuonna olemme yhteistyössä uuden Knit Festival -neuletapahtuman kanssa Kuopio Knit Festival – Kuopio Knit Festival. Osana yhteistä tapahtumaviikonloppua on Kuopion museon tiloissa Kuopion kansalaisopiston järjestämä lyhytkurssi Kinnasneula uudella twistillä klo 15–17. Lisätiedot ja ilmoittautuminen: Kinnasneula uudella twistillä – Kuopion kansalaisopisto
****

Lauantaina 8.8. jo klo 12 alkaen järjestetään Kuopion Kalevalaisten ja Kuopion Tanhuujien yhteinen piknik sekä tuuletus- ja neulekävely yhdessä neulojien kanssa.
Kokoontuminen on klo 12 Kuopion Kalevalaisten Tammella, joka sijaitsee Ison hautausmaan edessä olevassa puistossa, matkakeskusta vastapäätä. Tammelta kävellään torille Siskotyttö-patsaalle. Torilta matka jatkuu noin klo 13 Kuopion kirjaston edustalla sijaitsevalle Louhi, Pohjolan emäntä -patsaalle, jossa suoritetaan kukitus. Tämän jälkeen tuuletuspäivä jatkuu Kuopion museolla.

Piknikille, kulkueeseen ja kukitukseen sekä museon tapahtumaan ovat kaikki tervetulleita mukaan vapaasti, kansallispuvun (tai neuletyön) kanssa tai ei!
(Ohjelmamuutokset ja lisäykset ovat mahdollisia.)
****
TEOSJULKAISU Rantuja ja rimpsuja – Neuleita Kuopion kulttuurihistoriallisen museon kokoelmista
Neulomisen harrastajat etsivät jatkuvasti kauniita ja perinteisiä malleja neulottaviksi. Rantuja ja rimpsuja -teokseen onkin valittu joitakin Kuopion kulttuurihistoriallisen museon kokoelmien mielenkiintoisimpia neulemalleja uusine ohjeineen. Tutustu samalla Itä-Suomen neulehistoriaan, neula- ja kirjoneulekintaisiin, erilaisiin sukkiin sekä turkinvyön käyttötapoihin.
Julkaisun neuleet ovat nähtävillä Kuopion museon sisääntuloaulan pienoisnäyttelyssä 23.8. saakka.
Rantuja ja rimpsuja -julkaisu on ostettavissa 8.8. alkaen Kuopion museon museokaupasta sekä Kuopion kaupungin verkkokaupasta hintaan 9,90 €.

****************

National Costume Day at Kuopio Museum
Saturday 8 August 2026, 1:00–3:00 pm
Free entry
Celebrate National Costume Day by proudly wearing a self-made, inherited, borrowed or otherwise acquired national costume. National costumes from all countries are warmly welcome.
Join us for an afternoon of traditional culture at Kuopio Museum, featuring:

Performances by the folk dance groups of Kuopion Tanhuujat
Live folk music by Kansanlauluyhtye iLO
An introductory folk dance session led by dance artist Outi Markkula – no previous experience required
Information and inspiration related to Finnish national costumes and folk traditions

The museum lobby event is accessible and free of charge. Admission to Kuopio Museum exhibitions is also free for visitors wearing a national costume.
Additional programme on National Costume Day, collaboration with the Kuopio Knit Festival:

A costume parade and knitting walk beginning at noon. Participants gather at 12:00 in the park in front of the Great Cemetery, opposite the Kuopio Travel Centre. The procession continues via the Market Square before arriving at Kuopio Museum.
Needle-binding workshop organized by Kuopio Adult Education Centre at 3:00 pm (separate fee and registration required: Kinnasneula uudella twistillä – Kuopion kansalaisopisto )

(Program changes and additions are possible.)

OMPELUSEURAT: korjauspajat syyskausi 2026
2026-08-05 13:00 - 17:30 | Kuopion museo
Korjausolohuoneeseen saa tulla ilman ennakkoilmoittautumista oman aikataulun mukaan ja kysymään neuvoa kaikenlaisten korjaustöiden kanssa, teemasta huolimatta. Korjausaktiivit auttavat korjaamisen alkuun. Paikan päältä löytyy ompelukoneita ja korjaamiseen paikkakankaita, lankoja ym. tarvikkeita Voit tuoda käyttöön ja kiertoon myös omia korjausmateriaaleja ja korjattavaa.
SYYSKAUDEN ohjelma ja teemat:

Ke 5.8. Retkeilyvarusteet kuntoon & tanssitaiteilija ja sellisti Outi Markkula
Ke 2.9. Korjataan ja parsitaan käsin & kitarataiteilija Mikko Siirola
Ke 7.10. Vetoketjujen vaihtotalkoot & näyttämötaiteilija Lasse Forsgren: Alusta
Ke 4.11 Korjataan kodin tekstiilejä & kuvataiteilijat Jenni Ahokivi ja Maiju Ruuskanen
Ke 2.12 Korjataan joululahjaksi & muusikko Antti Raekallio: MusaMyllyn joulu

Tapahtumatiedot tarkemmin:
Ke 5.8. 2026 klo 13-17.30 OMPELUSEURAT: Retkeilyvarusteet kuntoon & tanssitaitelija ja sellisti Outi Markkula
Aloitetaan syyskausi korjaamalla kuntoon retkivarusteet: reppujen hihnat, vaellushousun polvet, makuupussin suojapussin reikä jne. Voit tulla teemasta riippumatta kysymään neuvoa kaikenlaisten korjaustöiden kanssa.
Esiintyjänä tanssitaiteilija ja sellisti Outi Markkula, jonka repertuaarissa sellon ja ihmisen ääni sekä soitin ja soittaja kietoutuvat yhteen. Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.
****
Ke 2.9. 2026 klo 13-17.30 OMPELUSEURAT: Korjataan ja parsitaan käsin & kitarataiteilija Mikko Siirola (huom. paikkana aula, ei ompelukoneita).
Korjataan keskittyneesti käsin syksyn hitaudessa museon aulassa rappusten alla. Aloittelija tai taideparsija – tule oppimaan yhdessä ja jakamaan taitoja! Parsitaan sukat, lapaset, sormikkaat, korjataan paita, housut, neuleen resorit ja otetaan kiinni karanneet silmukat. Teemasta riippumatta saa tulla kaikenlaisten korjaustöiden kanssa, mutta tällä kertaa käytössä ei ole ompelukoneita.
Musiikin korjausolohuoneeseen taiteilee käsityönä kitarataiteilija Mikko Siirola, joka työskentelee monilla musiikin sektoreilla klassisesta musiikista väkevään avantgardeen. Siirola tekee aktiivista yhteistyötä eri taiteenalojen ammattilaisten kanssa ja myös opettaa kitaransoittoa. www.mikkosiirola.fi
Esitysaika on klo 17.00. Korjaaminen saa jatkua esityksen aikana.
****
Ke 7.10.2026 klo 13-17.30 OMPELUSEURAT: Vetoketjujen vaihtotalkoot & näyttämötaiteilija Lasse Forsgren: Alusta
Lokakuun kunniaksi korjataan vetoketjuja ja muita murheenkryynejä. Vetoketju on usein vaatteen heikoin osa. Takkiketjun vaihto voi onnistua melko helpostikin ilman että vanhat ompeleet ja ketju puretaan pois. Voit tulla teemasta riippumatta kysymään neuvoa kaikenlaisten korjaustöiden kanssa ja oman aikataulun mukaan.
Illan lopuksi näyttämöllä Lasse Forsgrén: Alusta. Lasse Forsgren työskentelee paljolti eri taiteenlajien raja- ja reuna-alueilla. Tällä kertaa tutkailevan työskentelyn ja taiteellisen ulostulon pontimena on sana ”alusta” kaikissa merkityksissään.
Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.
****
Ke 4.11.2026 klo 13-17.30 OMPELUSEURAT: Korjataan kodin tekstiilejä & kuvataiteilijat Jenni Ahokivi ja Maiju Ruuskanen
Vuodevaatteet hiutuvat ja repeilevät? Käsipyyhkeiden lenksut rikki? Pyyhkeiden reunat repsottaa? Tule korjaamaan vahvistamalla, paikkaamalla tai yhdistämällä lisäaikaa lempikankaille, saamaan ja jakamaan neuvoja lakanankorjaukseen. Voit tuoda mukanasi korjauskäyttöön ja kiertoon puhtaita käytettyjä lakanakankaita. Teemasta riippumatta voit tulla kysymään neuvoa kaikenlaisten korjaustöiden kanssa ja oman aikataulun mukaan.
Kuvataiteilijat Jenni Ahokivi ja Maiju Ruuskanen piirtävät ja maalaavat korjausolohuoneessa ompelevia ihmisiä hetken kuviksi koko tapahtuman ajan.
****
Ke 2.12.2016. klo 13-17.30 OMPELUSEURAT: Korjaa joululahjaksi & muusikko Antti Raekallio
Kartoita läheisten korjaustarpeet ja tule salaisiin korjaushommiin. Korjataan joululahjaksi vaatteita ja tekstiilejä, parsitaan pehmeä paketti – läheisille, tutuille, tuntemattomille tai itselle. Vietetään yhdessä aikaa kuluttamisen sijaan korjaten ja opitaan toisiltamme.
Illan esitys klo 17.00: MusaMyllyn joulu. Antti Raekallion MusaMylly on yhden miehen orkesteri, joka yhdistelee akustisia ja sähköisiä soittimia sekä mekaniikkaa. MusaMylly jauhaa rytmejä ja säveliä myllärinsä ohjauksessa. Joulukuun korjauspajalla esitys yhdistelee improvisatoorisesti kansanmusiikkia, joululauluja, electronicaa ja Raekallion eri teatteri-esityksiin säveltämää musiikkia. Korjaaminen saa jatkua esityksen aikana. Korjauspaja päättyy esityksen jälkeen.
****
Tapahtumassa on joka kerralla esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK

Ohjelmamuutokset ja täydennykset mahdollisia.
Lisätietoja OMPELUSEURAT Instagramista.

Loppuryssäys-tietovisa
2026-08-02 14:30 - 16:30 | Kuopion museo
Nyt rysähtää, sillä Stardust – Universumi sisällämme -näyttelyn viimeiset hetket ovat käsillä! Onkin siis korkea aika testata, kuinka hyvin maailmankaikkeuden mysteerit on otettu näyttelyn aikana haltuun. Luvassa on enemmän ja vähemmän kinkkisiä kysymyksiä, jotka liittyvät enemmän tai vähemmän tähtiin ja avaruuteen. Kysymysten aihepiirit vaihtelevat tähtitieteen historiasta ajankohtaisiin tapahtumiin, populaarikulttuuria unohtamatta.
Kokoa siis mukaasi neljän hengen joukkue, ja tule testaamaan tietämystäsi Kuopion museon Loppuryssäys-tietovisaan!
Museon monitoimitilassa järjestettävään visaan osallistuminen on maksutonta, mutta suosittelemme tietenkin näyttelyyn tutustumista ennen visan alkua. Ennen visaa, klo 13 alkaen, järjestetään myös Stardust-näyttelyn viimeinen yleisöopastus, josta saattaa saada vastauksia ainakin joihinkin visan kysymyksiin. Näyttelyyn ja opastukselle pääsee museon pääsylipulla (15 € / 10 €, Museokortti ja Kaikukortti käyvät).
Kolme parasta joukkuetta palkitaan Kuopion kaupungin lahjakortilla. Lahjakortilla voi tehdä ostoksia esimerkiksi Kuopion museon museokaupassa.

Stardust-näyttelyopastus
2026-08-02 13:00 - 13:45, 2026-08-01 14:00 - 14:45 | Kuopion museo
Matka maailmankaikkeuden mysteereihin
Opastuksella tehdään oppaan johdolla matka halki maailmankaikkeuden, sen alkuhetkistä mahdollisiin erilaisiin loppuihin saakka. Matkalla tutustutaan käsittämättömän pieniin asioihin ja toisaalta uskomattoman valtaviin kokonaisuuksiin, niin koon, etäisyyksien kuin ajankin suhteen. Tule ottamaan selvää maailmankaikkeuden mysteereistä ja oman tarinamme nivoutumisesta universumiin.
Tiedontäyteinen kierros on kestoltaan noin 45 minuuttia.
Opastus sisältyy pääsymaksuun (15/10 €, alle 18-v maksutta), Museokortti ja Kaikukortti käyvät.
***
Stardust – Universumi sisällämme -näyttelyssä pääset tutkimaan tähtien elinkaarta, alkuaineiden alkuperää ja maailmankaikkeutta muovaavia kosmisia voimia jännittävän tarinankerronnan, vuorovaikutteisten elämysten ja upeiden multimediaesitysten avulla. Heittäydy mukaan aikamatkalle avaruuteen!

Lasten torstai: Planeettamagneetti
2026-07-30 10:00 - 11:30 | Kuopion museo
Milloin? To 18.6., 9.7. ja 30.7. klo 10.00–11.30
Missä? Kuopion museon monitoimitila
Mitä maksaa? Työpajamaksu 2 €/ magneetti (maksetaan museon lipunmyyntiin)
Maapalloa kiertää yksi ainoa Kuu, mutta tiesitkös, että renkaistaan tunnetun Saturnuksen ympäriltä on löydetty nyt jo 292 kuuta? Entäpä tiesitkö, että Aurinkokuntamme suurimman planeetan, Jupiterin, sisään mahtuisi ainakin tuhat Maapalloa? Tässä työpajassa pääset tutustumaan Aurinkoa kiertäviin taivaankappaleisiin. Valittuasi suosikkisi planeettojen ja kuiden joukosta, voit tehdä siitä magneetin.
Työpaja soveltuu parhaiten lapsille, jotka osaavat jo vähän lukea, ja pystyvät värittämään/maalaamaan itsenäisesti. Aikuisen avustuksella myös pienemmät lapset voivat osallistua työpajaan. Huoltajan oltava läsnä pienten lasten osallistuessa työpajaan.

Kaikki Lasten torstait kesäkaudella 2026:
4.6. Tähtikuviot tutuiksi
11.6. Tähtipölyä
18.6. Planeettamagneetti
25.6. Tähtikuviot tutuiksi
2.7. Tähtipölyä
9.7. Planeettamagneetti
16.7. Tähtikuviot tutuiksi
23.7. Tähtipölyä
30.7. Planeettamagneetti

Opastus: Kuopion museon kohokohdat
2026-07-29 14:00 - 14:45 | Kuopion museo
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan (15/10 €, alle 18-vuotiaat ilmaiseksi). Museokortti ja Kaikukortti käyvät. Opastus on kestoltaan noin 45 minuuttia.

Korttelimuseon leikkihetki
2026-07-29 12:00 - 12:45 | Korttelimuseo, Kirkkokatu 22, Kuopio, 70100
Millaisia leikkejä lapset leikkivät ennen vanhaan? Tule korttelimuseolle ottamaan selvää!
Leikitään joka keskiviikko klo 12 aikavälillä 10.6.–29.7.
Sään mukaan joko ulkona tai sisätiloissa. Aina keksitään tekemistä!
Kokoonnutaan Korttelimuseon rakennuksen 2 edessä. Pidetään yhdessä hauskaa!
Maksuton tapahtuma, ei ennakkoilmoittautumista.
